RR ने बनाया IPL हिस्ट्री का तीसरा सबसे छोटा स्कोर, पार्नेल ने लिए तीन विकेट
Royal Challengers Bangalore vs Rajasthan Royals IPL Match LIVE Score Update; Follow IPL 2023 Latest News, RCB Vs RR IPL Match Updates with Dainik Bhaskar (दैनिक भास्कर).
पिछले सीजन की फाइनलिस्ट राजस्थान रॉयल्स को इस इंडियन प्रीमियर लीग (IPL) में अपने होमग्राउंड पर करारी हार झेलनी पड़ी। टीम को रॉयल चैलेंजर्स बेंगलुरु ने 112 रन से हरा दिया।
जयपुर के सवाई मानसिंह स्टेडियम में मेजबान टीम 172 रन का टरगेट चेज करते हुए महज 59 रन पर सिमट गई। यह IPL हिस्ट्री का तीसरा सबसे छोटा इनिंग टोटल है। दूसरा सबसे छोटा स्कोर भी RR के ही नाम है। 2009 में टीम 58 रन पर ऑलआउट हो गई थी। तब भी बेंगलुरु ने ही टीम को ऑलआउट किया था।
लीग के सबसे छोटे स्कोर की बात करें तो यह रिकॉर्ड RCB के नाम दर्ज है। बेंगलुरु की टीम 2017 में कोलकाता के खिलाफ 49 रन पर ऑलआउट हो गई थी।
इस जीत से RCB टेबल में 5वें नंबर पर आ गई है। टीम के 12 मैचों के बाद 12 अंक हैं। देखें पॉइंट्स टेबल
आज सुपर संडे है और दिन का दूसरा मैच चेन्नई सुपर किंग्स (CSK) और कोलकाता नाइट राइडर्स (KKR) के बीच एमए चिदंबरम स्टेडियम में खेला जा रहा है। पढ़ें मैच रिपोर्ट
ग्राफिक्स में देखिए फॉल ऑफ विकेट...
मैच का एनालिसिस: लगातार विकेट गंवाकर हारा राजस्थान
172 रन के टारगेट के जवाब में राजस्थान ने लगातार विकेट गंवाए। टीम की ओर से सबसे बड़ी साझेदारी 19 रन की हुई, जो अश्विन और शिमोरान हेटमायर ने की। शिमरोन हेटमायर (35 रन) टॉप स्कोरर रहे। शेष बल्लेबाज दहाई का आंकड़ा पार नहीं कर सके।
वेन पार्नेल ने 3 विकेट चटकाए। माइकल ब्रेसबेल और करण शर्मा को दो-दो सफलताएं मिलीं। एक-एक विकेट सिराज और ग्लेन मैक्सवेल को मिला।
इससे पहले, बेंगलुरु की ओर से कप्तान फाफ डु प्लेसिस ने 55, ग्लेन मैक्सवेल ने 54 और अनुज रावत ने नाबाद 29 रन बनाए।
एडम जंपा और केएम आसिफ को दो-दो विकेट मिले। देखें बेंगलुरु-राजस्थान मैच का स्कोरकार्ड
यहां ग्राफिक्स में देखिए मैच जिताऊ प्रदर्शन...
ग्राफिक्स में देखिए पावरप्ले कॉन्टेस्ट...
बेंगलुरु के ओपनर्स ने जोड़े 42 रन, राजस्थान ने गंवाए 6 विकेट 
पावरप्ले कॉन्टेस्ट में बेंगलुरु ने बाजी मारी। टीम ने 6 ओवर में बिना विकेट गंवाए 42 रन बनाए, जबकि राजस्थान ने 31 रन बनाने में 6 विकेट गंवा दिए।
यहां जानिए कैसे गिरे किसके विकेट...
ऐसे गिरे राजस्थान के विकेट...
ऐसे गिरे बेंगलुरु के विकेट...
अब ग्राफिक्स में देखिए मैच के रोचक फैक्ट...
यहां से मैच का LIVE कवरेज...
पहले राजस्थान की पारी...
63 बॉल पर ऑलआउट हो गई राजस्थान 
राजस्थान की पारी बेंगलुरु के गेंदबाजों का सामना करने में नाकाम रही। टीम ने अपने सभी दस विकेट 63 बॉल पर गंवा दिए। हेटमायर के अलावा काेई अन्य बल्लेबाज क्रीज पर टिक नहीं सका।
पावरप्ले में पवेलियन लौटे राजस्थान के आधे बल्लेबाज
172 रन का टारगेट चेज करने उतरी राजस्थान की शुरुआत अच्छी नहीं रही। टीम ने पावरप्ले में 5 विकेट गंवा दिए। टीम का टॉप-5 बल्लेबाजों में कोई 10 के आंकड़े को पार नहीं कर सका।
यहां से बेंगलुरु की पारी...
मैक्सवेल ने जमाया सीजन का 5वां अर्धशतक
ऑस्ट्रेलियाई बल्लेबाज ग्लेन मैक्सवेल 54 रन बनाकर आउट हुए। उन्होंने सीजन का 5वां अर्धशतक जमाया। उनकी इस पारी में 5 चौके और 3 छक्के शामिल रहे। मैक्सवेल ने 163.64 के स्ट्राइक रेट से रन बनाए। अब मैक्सवेल के नाम 18 IPL अर्धशतक हो गए हैं।
फाफ ने जमाया सीजन का 7वां अर्धशतक
बेंगलुरु के कप्तान फाफ डु प्लेसिस 44 बॉल पर 125.00 रन के स्ट्राइक रेट से 55 रन बनाकर आउट हुए। उन्होंने 3 चौके और 2 छक्के जमाए। फाफ ने सीजन का 7वां अर्धशतक जमाया। यह उनके लीग करियर का ओवरऑल 32वां अर्धशतक है।
फाफ के IPL में 4 हजार रन पूरे, ऐसा करने वाले चौथे विदेशी
फाफ ने मौजूदा सीजन में 600+ रन बना लिए हैं। इतना ही नहीं, उनके लीग में 4 हजार रन भी हो गए हैं। वे IPL में 4 हजार से ज्यादा रन बनाने वाले चौथे विदेशी बल्लेबाज हैं।
कोहली-डु प्लेसिस की फिफ्टी पार्टनरशिप
बेंगलुरु के ओपनर विराट कोहली और फाफ डु प्लेसिस ने अर्धशतकीय साझेदारी की। दोनों ने 42 बॉल पर 50 रन जोड़े। इस साझेदारी को केएम आसिफ ने कोहली को आउटकर तोड़ा।
औसत रही बेंगलुरु की शुरुआत
पावरप्ले में बेंगलुरु की शुरुआत औसत रही। टीम ने 6 ओवर के खेल में 42 रन बनाए, हालांकि टीम की ओपनिंग जोड़ी सलामत रही।
फोटोज में देखिए बेंगलुरु-राजस्थान मैच का रोमांच...
बेंगलुरु में दो बदलाव, एक बदलाव के साथ उतरी राजस्थान
इस मैच के लिए बेंगलुरु की टीम में दो बदलाव हुआ। जोश हेजलवुड की जगह वेन पार्नेल और वानिन्दु हसरंगा की जगह माइकल ब्रेसवेल को मौका मिला। वहीं राजस्थान एक बदलाव के साथ मैदान पर उतरी। एडम जम्पा की जगह ट्रेंट बोल्ट की वापसी हुई।
दोनों टीमों की प्लेइंग-11...
रॉयल चैलेंजर्स बेंगलुरु : फाफ डु प्लेसिस (कप्तान), विराट कोहली, अनुज रावत, ग्लेन मैक्सवेल, महिपाल लोमरोर, दिनेश कार्तिक (विकेटकीपर), माइकल ब्रेसवेल, वेन पार्नेल, कर्ण शर्मा, हर्षल पटेल और मोहम्मद सिराज।
इम्पैक्ट प्लेयर्स : विजयकुमार वैशाख, फिन एलेन, शाहबाज अहमद, हिमांशु शर्मा, सुयश प्रभुदेसाई।
राजस्थान रॉयल्स : संजू सैमसन (कप्तान और विकेटकीपर), जोस बटलर, यशस्वी जायसवाल, जो रूट, ध्रुव जुरेल, शिमरोन हेटमायर, आर अश्विन, एडम जम्पा, संदीप शर्मा, केएम आसिफ और युजवेंद्र चहल।इम्पैक्ट प्लेयर्स : देवदत्त पडिक्कल, रियान पराग, कुलदीप यादव, डोनोवन फरेरा, नवदीप सैनी।